GNOME dokumentációs projekt
gnome-doc-list@gnome.org
Natalia Ruz Leiva
nruz@alumnos.inf.utfsm.cl
Michael Hill
mdhillca@gmail.com
Shobha Tyagi
tyagishobha@gmail.com
Ekaterina Gerasimova
kittykat3756@gmail.com
A képernyő felbontásának és tájolásának (forgatásának) megváltoztatása.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# A képernyő felbontásának vagy forgatásának módosítása

A képernyő felbontásának módosításával megadhatja, hogy milyen nagyok (vagy részletesek) legyenek a képernyőn megjelenő objektumok. A forgatás módosításával megadhatja, hogy melyik irányban legyen a képernyő teteje, ez akkor hasznos, ha forgatható kijelzője van.

Nyissa meg a Tevékenységek áttekintést, és kezdje el begépelni a Kijelzők szót.

Kattintson a Kijelzők elemre a panel megnyitásához.

Ha több kijelzője van, amelyek nem tükrözöttek, akkor az egyes kijelzők felbontása eltérő is lehet. Válasszon egy kijelezőt az előnézeti területen.

Válassza ki a felbontást és forgatást.

Nyomja meg az Alkalmaz gombot. Az új beállítások 20 másodpercre alkalmazásra, majd visszavonásra kerülnek. Így ha nem lát semmit az új beállítások mellett, akkor a régi beállítások automatikusan visszaállításra kerülnek. Ha elégedett az új beállításokkal, akkor nyomja meg a Változtatások megtartása gombot.

# Felbontás

A felbontás az egyes irányokban megjeleníthető képpontok száma. Minden felbontáshoz tartozik egy méretarány, a szélesség magassághoz viszonyított aránya. A széles vásznú kijelzők 16∶9 méretarányt használnak, míg a hagyományosak 4∶3 méretarányt. Ha a kijelző méretarányának meg nem felelő felbontást választ, akkor a képernyő tartalma letterboxban jelenik meg a torzítás elkerülése érdekében, azaz a képernyő tetején és alján vagy két oldalán fekete sávok jelennek meg.

A Felbontás legördülő menüből kiválaszthatja a kívánt felbontást. Ha a képernyőhöz nem megfelelő beállítást választ, a kép könnyen homályos vagy pixeles lehet.

# Forgatás

Néhány laptop képernyője fizikailag több irányba is elforgatható, ilyenkor hasznos lehet a kijelző forgatásának módosítása. A képernyő forgatását a nyilakat ábrázoló gombokkal végezheti el.