Cristopher Thomas
crisnoh@gmail.com
Tiffany Antopolski
tiffany.antopolski@gmail.com
Michael Hill
mdhillca@gmail.com
Copieu o moveu elements a una carpeta nova.
David Aguilera
david.aguilera.moncusi@gmail.com 2011

# Copieu o moveu arxius i carpetes.

Es pot copiar o moure un fitxer o una carpeta a una nova ubicació arrossegant-la amb el ratolí i deixant-la anar a la destinació, utilitzant les odres de copiar i enganxar, o utilitzant dreceres de teclat.

Per exemple, és possible que vulgueu copiar una presentació en un llapis de memòria perquè pugueu portar-lo a la feina amb vosaltres. O bé, podeu fer una còpia de seguretat d'un document abans de fer-hi canvis (i utilitzar la còpia antiga si no us agraden).

Aquestes instruccions s'apliquen tant als fitxers com a les carpetes. Copieu i mogueu fitxers i carpetes de la mateixa manera.

# Copiar i enganxar arxius

Seleccioneu el fitxer que voleu copiar fent-hi clic una vegada.

Feu clic amb el botó dret i trieu Copiar, o premeu Ctrl C.

Aneu a una altra carpeta, on voleu posar la còpia del fitxer.

Feu clic al botó del menú i trieu Enganxar per acabar de copiar l'arxiu, o premeu Ctrl V. Ara hi haurà una còpia del fitxer a la carpeta original i un a l'altra carpeta.

# Tallar i enganxar fitxers per moure'ls

Seleccioneu el fitxer que voleu moure fent clic una vegada.

Feu clic amb el botó dret i trieuRetallar, o premeu Ctrl X.

Aneu a una altra carpeta, on vulgueu moure el fitxer.

Feu clic al botó de menú de la barra d'eines i seleccioneu Enganxar per acabar de moure el fitxer, o premeu Ctrl V. El fitxer s'eliminarà de la seva carpeta original i es mourà a l'altra carpeta.

# Arrossegueu els fitxers per copiar o moure's

Obriu el gestor de fitxers i aneu a la carpeta que conté el fitxer que voleu copiar.

Feu clic a Fitxers a la barra superior, seleccioneu Nova finestra (o premeu Ctrl N) per obrir una segona finestra. A la finestra nova, navegueu fins a la carpeta on voleu moure o copiar el fitxer.

Feu clic i arrossegueu el fitxer des d'una finestra a una altra. Això el mourà si el destí és al mateix dispositiu, o el copiarà si el destí està en un dispositiu diferent.

Per exemple, si arrossegueu un fitxer des d'un llapis de memòria USB a la vostra carpeta d'inici, l'arxiu es copiarà perquè esteu arrossegant d'un dispositiu a un altre.

Podeu forçar el copiat mantenir premuda la tecla Ctrl mentre arrossegueu, o forçar-lo a moure's mantenint premuda la teclaShift mentre arrossegueu.

No podeu copiar o moure un arxiu en una carpeta que sigui de només lectura. Algunes carpetes són de només lectura per evitar que es facin canvis al seu contingut. Podeu canviar que no siguin de només lectura canviant els permisos dels arxius.